Ella, Ada og en stribe af veninderne pryder væggene på Nordkraft i Aalborg. Ella og Ada (billedet) er tvillinger og kommer fra den kurdiske del af Tyrkiet og har boet på Brovst Asylcenter i to år. Og deres billeder og fortællinger er en del af den udstilling, der lige nu er i Nordkraft. Udstillingen hænger i Nordkraft det meste af januar og lånes derefter gratis ud til institutioner i Nordjylland.

Referat:
Hvordan har børn det egentlig, når de skal bo i flere år på skiftende asylcentre? Det har man forsøgt at finde ud af i Brovst - blandt andet ved at give asylbørnene et engangskamera.